open-index/open-wikipedia-markdown huggingface dataset:
Mind, Body & Soul

***Mind, Body & Soul*** er det andre albumet til Joss Stone, og ble utgitt i 2004. Albumet er det første som inneholder egenproduserte sanger (*[[The Soul Sessions]]* inneholdt bare coversanger). Albumet ble svært godt tatt imot, og Stone ble med dette albumet den yngste kvinnelige artisten noensinne til å toppe albumlistene i Storbritannia. 

## Sporliste

#«Right to Be Wrong» (Child, Stone, Wright) &ndash; 4:40
#«Jet Lag» (Reeves, Shorten, Stone) &ndash; 4:00
#«You Had Me» (Stoker, Stone, White, Wright) &ndash; 3:59
#«Spoiled» (Dozier, Dozier, Stone) &ndash; 4:03
#«Don't Cha Wanna Ride» (Child, Greenberg, Mangini, Record, Sanders, Stone, Wright) &ndash; 3:31
#«Less Is More» (Reeves, Shorten, Stone) &ndash; 4:17
#«Security» (Greenberg, Pierre, Stone) &ndash; 4:30
#«Young at Heart» (Remi, Stone) &ndash; 4:10
#«Snakes and Ladders» (Reeves, Shorten, Stone) &ndash; 3:35
#«Understand» (Greenberg, Mangini, Morris, Stone, Wright) &ndash; 3:46
#«Don't Know How» (Gray, Pierre, Richardson, Ruzumna) &ndash; 4:01
#«Torn and Tattered» (Dean, Howard, Wolf, Wright) &ndash; 3:58
#«Killing Time» (Gibbons, Stone, Wright) &ndash; 5:11
#«Sleep Like a Child» (Seymour) &ndash; 15:27
#«Daniel» (gjemt spor) &ndash; 2:46

## Kilder
* 

## Eksterne lenker
*
Leif Hagen

**Leif Aage Hagen** (ofte omtalt som **«Porno-Hagen»**, født 26. februar 1942 i Oslo, død 17. desember 2020 i Stockholm) var en norsk forretningsmann som opererte innen pornografibransjen. Han drev forretninger, bladforlag og postordrevirksomhet i Sverige, Norge og Danmark.

## Virksomhet
Hagen startet postordrevirksomhet i 1972 og ble raskt ledende innen import og salg av pornografiske filmer og blader, sexleketøy og liknende. I 1976 startet han pornobladet *Rapport 76* som året etter endret navn til *[[Aktuell Rapport]]*. Han var i 1970- og 1980-årene Norges største aktør i bransjen.

Som forkjemper for pornografi i Norge ble Hagen og hans utsalgssted i Trondheimsveien i Oslo møtt med flere protestdemonstrasjoner fra kvinnesaksaktivister og pornomotstandere. Handel med ulovlig hardporno førte også til flere politirazziaer og store varebeslag. Hagen har i intervjuer fortalt at forretningene likevel var svært lønnsomme. I 1987 ble imidlertid Hagen fradømt retten til å drive næringsvirksomhet i Norge i ti år. Han ble også ilagt fengselsstraff og bøter flere ganger. Han flyttet da til Sverige hvor han fortsatte forlagsvirksomheten. 

I 1985 grunnla Hagen det danskregistrerte aksjeselskapet Scandinavian Publishing Group som stod bak blader som *Aktuell Rapport*, *Cats* og *[[Alle Menn]]*. Ifølge Hagen sendte forlaget hans, Nordic Publishing, i 2006 ut rundt en halv million pornopublikasjoner på det norske markedet. Det utgjorde 10–15 % av omsetningen i det nordiske forlaget. De største magasinkonkurrentene i Norge var *[[Lek (tidsskrift)|Lek]]* og *[[Cocktail (tidsskrift)|Cocktail]]*. Hagen eide også pornobutikken Inn & ut i Oslo.

I 1992 var Hagen Sveriges 182. rikeste person med en formue på over 100 millioner svenske kroner.

I 2006 bodde han på Tyresö utenfor Stockholm. 

I 2007 solgte Hagen seg ut av Scandinavian Publishing Group og trakk seg med det helt ut av pornobransjen. Pr. 2018 var Hagen pensjonert og bosatt i Sverige. Han døde 17. desember 2020, 78 år gammel.

## Referanser




## Eksterne lenker
* Svensk intervju 2010
* Leif Hagen @ Manshow - YouTube
Stiftelsen Fairtrade Norge

**Fairtrade Norge** er en ideell organisasjon som jobber med å bygge kunnskap, spre informasjon og tilrettelegge for rettferdig handel i Norge.

Stiftelsen ble grunnlagt i 1997 av 12 norske organisasjoner: Det kongelige Selskap for Norges vel, Framtiden i våre hender, Handel og Kontor, Norges Bondelag, Kirkens Nødhjelp, Alternativ Handel, Frikirkens Globale Informasjon, Norsk Folkehjelp, Norsk Nærings- og Nytelsesarbeiderforbund, Redd Barna, WWF og Kirkerådet. Stiftelsen gikk tidligere under navnet Fairtrade Max Havelaar Norge, etter romanfiguren Max Havelaar i en bok skrevet av den nederlandske forfatteren Eduard Douwes Dekker.

Fairtrade International eier merkeordningen. Fairtrade International er en internasjonal ideell organisasjon. Generalforsamlingen til Fairtrade International består av representanter for Fairtrade-organisasjonene i ca. 30 markeder og de tre interesseorganisasjonene til sertifiserte bondekooperativer og plantasjer i hhv. Afrika, Asia og Latin-Amerika. 

## Om Fairtrade
Fairtrade er den eneste sertifiseringen som stiller konkrete krav til betalingen bønder og plantasjer får for råvarene de dyrker. Det er fastsatt en minimumspris per kilo/liter/stilk for de aller fleste av de over 300 råvarene det finnes Fairtrade-standarder for. Fairtrade-minimumsprisen kan forstås som et sikkerhetsnett og skal dekke de gjennomsnittlige produksjonskostnadene for bærekraftig produksjon. Ofte betales en høyere pris enn minimumsprisen.

Den uavhengige sertifiseringsorganisasjonen FLOCERT kontrollerer at Fairtrade-standardene overholdes og at pengestrømmene går som de skal gjennom verdikjeden, fra produksjonen og helt frem til produktet er ferdig pakket for salg. FLOCERT eies av Fairtrade International, men opererer uavhengig

FLOCERT har siden 2007 vært ISO 17065-akkreditert, noe som betyr at de oppfyller den internasjonale standardorganisasjonens krav til uavhengige og kompetente sosiale sertifiseringer.

## Merkeordningen Fairtrade
Fairtrade er en internasjonal merkeordning som styrker bønder og arbeidere i fattige land gjennom handel. Gjennom krav til høyere råvarebetaling, tryggere arbeidsforhold og beskyttelse av miljøet, bidrar produksjon og handel etter Fairtrade-standardene til et mer bærekraftig jordbruk og bedre liv for bønder og arbeidere i Afrika, Asia og Latin-Amerika.

Det finnes Fairtrade-standarder for over 300 ulike råvarer, blant dem kaffe, te, blomster, bomull, kakao, frukt, sukker og nøtter.

## Referanser


## Eksterne lenker
*Fairtrade Norge
* Fairtrade International
*Flocert
Charles Patey

**Charles Arne Patey** (født 30. desember 1949) er en norsk/engelsk filmfotograf.

Patey fikk stor oppmerksomhet som sjeffotograf for Flåklypa Grand Prix (1975) under Ivo Caprinos ledelse.

Han flyttet senere til London, der han bisto både som fotograf og rådgiver i flere filmer av ulike typer:
* Sins of the Fathers (1982, kamera – regi)
* The Kitchen Toto (1987, fotograf)
* Wallace & Gromit – Romferden (1989, konsulent)
* Fluenes herre (1990, fotograf)

Videre spesialiserte han seg på naturfilmproduksjon, og fikk stor oppmerksomhet og flere dokumentarpriser for sine arbeider om blant annet mygg , maur, marihøner, furuskog og &ndash; ikke minst &ndash; om hakkespetter. Han har fått gode tilbakemeldinger fra både norske og engelske oppdragsgivere om disse, og er etter hvert blitt en kapasitet på emnet hakkespetter.

Patey har i mange år bodd og arbeidet i London, men har nå flyttet hjem igjen til Nesodden.

## Referanser


## Eksterne lenker
*
Dimetrodon

**Dimetrodon** var en kamøgle av ordenen Pelycosauria som levde i Nord-Amerika for 280-250 millioner år siden i perm-tiden. Dimetrodon var ikke en dinosaur, til tross for at mange ofte grupperer den som en, men hører hjemme blant de pattedyrliknende krypdyrene.

En dimetrodon ble omtrent 3,5 meter lang, og langs ryggen gikk det en stor kam som var støttet av lange utvekster av bein på virvelsøylen. Denne kammen (eller seilet som det ofte blir kalt) kan ha hatt en varmeregulerende effekt. Tennene var spisse og kjeven var kraftig, noe som er et tegn på at dimetrodon var en rovøgle.
## Eksterne lenker
*
Ålesund Strykekvartett

**Ålesund Strykekvartett** er et strykekvartettensemble i Ålesund opprettet av Ålesund kommune i 1985. Kvartetten er organisert som en enhet innenfor Ålesund kulturskole.  

Den 26. juni 1991 urfremførte kvartetten Edvard Griegs *[[Kvartett]] for 2 fioliner, bratsj og cello i F-Dur EG 117* etter komponistens originalmanuskript i Troldsalen i Bergen.

## Medlemmer
Per 2024 består kvartetten av:
*Ai-Ling Chiu, fiolin
*Laurens Weinhold
*Linda Bønes, bratsj
*Samuel Skrede, cello

## Referanser
World Series of Poker

**World Series of Poker**, WSOP, (Verdensserien i poker) er en serie pokerturneringer som spilles i forskjellige pokervarianter hvert år i Las Vegas. Den mest prestisjefylte turneringen er Main Event (Hovedhendelsen) som spilles i No Limit Texas hold'em, hvor innkjøpet er $ 10 000. Den ble startet i 1969 av Tom Moore fra San Antonio i Texas. Pengepremiene den gangen var på $&nbsp;30&nbsp;000, i 2006 er førstepremien i Main Event på $ 12 000 000.

Spillerne starter alle med en «chipcount» (verdien på sjetongene en spiller mottar når man er med i en turnering eller annen pokervirksomhet) på 1500. Etter de 6-7 dagene, sitter man som regel igjen med de siste 8-10 spillerne, som alle møtes på et bord. Denne pokerseansen sendes på TV over hele verden. Spillerne som er med har sjansen til å vinne en hel del penger, uansett hvilken plass man ender på, men det å vinne gir deg mest penger. «Prizepoolen» (alle pengene som skal deles ut på de resterende spillerne) ligger som regel på rundt 4 millioner dollar, og vinneren går hjem med omtrent 60 prosent av dette.

## Vinnere av «main event»
Under er en liste over vinnerne av Main Event.

* Tildelt ved avstemning.

## Årets spiller
Siden 2004, er den spiller som har fått flest poeng gjennem årets World Series blitt utnevnt til Årets spiller. Kun åpne begivenheter hvor alle spillere kan delta, teller i dette oppjgøret. 

## Eksterne lenker
*
Kanalen gjennom Walcheren

**Kanalen gjennom Walcheren** er en konstruert vannvei som deler halvøyen Walcheren i den nederlandske provinsen Zeeland i to. Den forbinder Vlissingen ved Westerschelde med Veere ved Veerse Meer med hverandre. Kanalen ble anlagt 1870&ndash;1873 og spilte en rolle i Middelburgs økonomiske gjenoppblomstring.

Denne kanalen og kanalen gjennom Zuid-Beveland ble anlagt samtidig med den delen av jernbanelinjen mellom Roosendaal og Vlissingen som ligger på Walcheren. Da jernbanesporet ble anlagt, ble Sloe blokkert av Sloedemningen og kunne dermed ikke lenger brukes som seilingsrute. Fra belgisk side ble det da gjort klart hvor viktig det var å få nord-sør forbindelser fra Westerschelde til Veerse Meer og Oosterschelde. Kanalen følger delvis traséen som den gamle kanalen (fra 1817) til Middelburgs havn fulgte, og samtidig ble det anlagt to havner og en sluse inne på halvøyen, og en havn ved kysten. 

Kanalen gjennom Walcheren har etterhvert blitt mindre viktig for transport, mens den har blitt viktigere for turisme og lystbåter. Mellom Middelburg og Veere bryter en sidekanal, Arnekanalen, av til Arnemuiden og Nieuw- en Sint Joosland.

## Eksterne lenker
*
To mistenkelige personer (film)

***To mistenkelige personer*** er et norsk kriminaldrama fra 1950 regissert av Tancred Ibsen. Filmen handler om drapet på to lensmenn i Norge og den påfølgende jakten på forbryterne. Manus er basert på Gunnar Larsens roman *[[To mistenkelige personer]]* fra 1933. Denne er løst basert på en virkelig hendelse som skjedde i Ådal i 1926.

Filmen ble forbudt vist i Norge av hensyn til personvernet. Dommen ble opprettholdt helt til 1998.

Filmen er i sort-hvitt.

Filmen ble utgitt for første gang i HD på Blu-ray 15. mai 2024, i prosjektet *[[Norske Filmklassikere]]*.

## Bakgrunn
Filmatiseringen av boka er basert på den sanne historien om lensmannsmordene på Vågård, en tragisk hendelse som fant sted på Vågård i Ytre Ådal den 22. august i 1926 da to lensmenn fra Ringerike forsøkte å arrestere to skapsprengere og ransmenn. Begge lensmennene ble drept, og dobbeltdrapet utløste en storstilt forbryterjakt.

## Om filmen
*To mistenkelige* personer innehar en helt spesiell plass i norsk filmhistorie. Allerede under innspillingen tok en av de to forbryterne fra 1926 kontakt med myndighetene. Formålet var å stoppe filmen. Det lyktes også. Først i Oslo byrett og deretter i Høyesterett ble filmen forbudt å vise offentlig. Det medførte et stort økonomisk tap for produksjonsselskapet Norsk Film A/S. Dommen mot *To mistenkelige personer* hadde intet sidestykke i Europa, og står sentralt i norsk rettsliv. Personvernet ble satt høyere enn ytringsfriheten.

Så sent som i 1997 nektet Norsk Film AS å vise filmen for Norsk Redaktørforening av hensyn til en avdød drapsmanns etterkommere. I mars 1998 ble filmen frigitt i et vedtak av styret i Norsk Film. Tidligere på året avholdt Norsk Redaktørforening en fiktiv rettssak om visning av filmen. «Dommerpanelet» Jon Bing, John Stanghelle og Anne Lise Ryel konkluderte med at filmen burde frigis. Denne «dommen» hadde ingen reell betydning, men ble regnet som prinsipielt viktig. Den 25. november 1998 ble filmen vist offentlig på Cinemateket i Bergen. Først i 2003 tok Norsk Filmstudio, som hadde rettighetene til filmen, saken opp på nytt, og to år etter vurderte professor Jon Bing forbudet. Her slo da fast at filmen kunne gjøres tilgjengelig for offentligheten. Hovedpersonen var ikke lenger i live. Filmen ble lagt ut for publikum i 2007 og samme år vist på NRK.

## I rollene
(utvalg)
* Peter Lindgren – Ekstrøm
* Ivar Svendsen – Gustav
* Britta Lech-Hanssen – Anna
* Bjarne Andersen – Ekstrøms far
* Bjarne Bø – Lensmannen
* Kari Diesen – Nabokona
* Einar Vaage – Løsgjenger
* Henki Kolstad – Løsgjenger
* Joachim Holst-Jensen
* Edvard Drabløs – Løsgjenger
* Arvid Nilssen – Løsgjenger
* Grace Grung
* Nils Hald
* Sverre Hansen
* Turid Haaland
* Per Kielland
* Gunnar Skar
* Merete Skavlan
* Eugen Skjønberg

## Referanser


## Eksterne lenker
*
Mile

**Mile** kan vise til:

## Lengdemål
* Engelsk mil, lengdeenhet (1,609 km)
** En engelsk mil (løp), mellomdistanseøvelse innen friidrett
* Nautisk mil

## Foredling
* Kullmile, et anlegg for framstilling av trekull
* Tjæremile, den tradisjonelle måten å utvinne tjære på
* Mile, «ovn» for brenning av teglstein, se Teglverk#Produksjonen

## Annet
* Sandmile, sanddyne av flygesand
* Mile (Honghe) – et fylke i prefekturet Honghe i provinsen Yunnan i Folkerepublikken Kina
* Mile (Drammen), Strøk i Drammen
Peter Lindgren

**Peter Lindgren** (1915–1981) var en svensk skuespiller. Han har deltatt i over 60 svenske filmer. I Norge er han mest kjent for å ha hatt hovedrollen i *[[To mistenkelige personer (film)|To mistenkelige personer]]*. 

Lindgren var faren til skuespilleren Monica Nielsen.

## Filmografi (utvalg)
* 1946 – *[[Møte i natten]]* (Möte i natten)
* 1955 – *[[Ute blåser sommervind]]*

## Referanser


## Eksterne lenker
*
Edmontonia

***Edmontonia*** var en pansret, kraftig og klumpet dinosaurslekt som levde i Nord-Amerika for omtrent 70 millioner år siden i perioden som vi kaller kritt. *Edmontonia* var en planteeter og dens hovednæring var nok plantedeler fra lav vegetasjon.

Dinosauren har fått sitt navn etter Edmonton i Alberta, hvor de første fossilene av arten ble funnet. Senere har man også funnet fossiler av arten i Montana og Texas.
 
## Eksterne lenker
*
Gunnar Berg

:*Må ikke forveksles med [[Gunnar Berg (norsk partisan)|partisanen Gunnar Berg]], [[Gunnar Berg (prest)|presten Gunnar Berg]] eller botanikeren [[Gunnar Anton Berg]]*


**Gunnar Berg** (1863–1893) var en norsk maler, kjent som en av Lofotmalerne.

## Liv og virke
### Bakgrunn
Gunnar Berg vokste opp i Svolvær i Lofoten, hvor faren Lars Todal Walnum Berg var en velstående væreier. Han var opprinnelig eslet for en handelskarriere, og etter læretid i familiens forretning dro han i 1882 til Bergen for en handelsutdannelse. Her ble han oppfordret til å utnytte kunsttalentet, og 1883-1885 studerte han malerkunst i Düsseldorf.

### Maler
Etter studiene reiste han hjem til Lofoten hvor han med foreldrenes hjelp bygde seg et atelier på Svinøya i Svolvær. Atelieret er modernisert og bevart.

Han pendlet mellom Tyskland og Lofoten. En periode da han var i Lofoten, hadde han et godt samarbeid med maleren Otto Sinding. Denne perioden ble hovedårsaken til at disse malerne ble stadig sammenliknet. Under en kunstutstilling i Kristiania i 1889, ble han kalt for et "Sinding - epigon" av kunsthistorikeren Andreas Aubert, hvilket resulterte i at Berg ikke holdte flere utstillinger i hovedstaden. 

Under somrene i Lofoten hadde han et eget lag med tilreisende. Han både solgte en kunst, og ga gjestene en opplevelse av stedet, landsdelen og kunsten. 

I 1893 fikk han kreft og måtte amputere det ene benet – likevel reiste han til Berlin, der han døde om vinteren. Gunnar Berg ligger begravet i familiens gravkapell på Gunnarholmen i Svolvær. Der ble det i 1994 reiste en byste av ham.

Gunnar Berg blir i dag ansett som en av Nord-Norges aller største malere, og blant de betydeligste i Norge innen sin genre. Blant hans mest betydelig malerier må nevnes *[[Fra Vaterfjord]]* og *[[Trollfjordslaget]]*, det siste viser en faktisk kampepisode fra Lofotfisket 1890.

## Galleri

Fil:Gunnar Berg Fra Svolvær i Lofoten.jpg
Fil:Gunnar Berg Reine kirkegård.jpg
Fil:Gunnar Berg - Vinter I Lofoten - IMG 9343.jpg
Fil:Gunnar Berg Gravferd i Lofoten.jpg
Fil:Gunnar Berg - Fishingboats in the Port - NG.M.03483 - National Museum of Art, Architecture and Design.jpg
Fil:Gunnar Berg Fra Svolvær havn.jpg


## Referanser


## Litteratur
* Jens Andvig, «Lofotfisket og Gunnar Berg og Kaare Espolin Johnson». I: *Skolp : årsskrift for Vågan historielag*, 1984 
* Gerd Rødsand Bremnes, «Maleren Gunnar Berg – et hundreårs minne ». I: *Årbok for Vågan*, 1993
* Holst, Erling. «Gunnar Berg, Lofotens maler». I: *Kunst og kultur*, 1963
* Per Posti, *Trollfjordslaget, myter og virkelighet*. Svolvær: Montanus forlag, 2001 (*1. utg: Tromsø, 1991)
* Per Posti, «Lofoten i billedkunsten fram til 1920-årene». I: [[Ottar (tidsskrift)|Ottar]], nr 3, 2000
* Per Posti, *Gunnar Berg 1863-1893, minneutstilling 1993. Tromsø Kunstforening, 1993 (*Utstillingskatalog
* [[Jon Henrik Lie]], "Svinøya; Familien Berg til Svolvær" I: "Væreiere og nessekonger", 1. utg: 2008
* Per Posti: *Gunnar Berg : maleren fra Lofoten.'' Orkana, 2024

## Eksterne lenker
* Verk av Gunnar Berg på nasjonalmuseet.no
* 
* 
* Privat hjemmeside om Gunnar Berg
Cyril Dessel

**Cyril Dessel** (født 29. november 1974 i Rive de Gier) er en tidligere profesjonell fransk syklist.

Han debuterte som profesjonell sykkelrytter for det franske laget Jean Delatour i 2000. I 2002 deltok han for første gang i Tour de France, og endte på en 113.-plass i sammendraget.

I 2003 gikk han over til sveitsiske Phonak, hvor han kjørte i to år, før han gikk til Ag2r Prévoyance i 2005.
## Meritter
* Nr. 2 10. etappe i Tour de France (2006)
* Nr. 7 sammenlagt i Tour de France (2006)
* Nr. 1 sammenlagt i Tour Méditerranéen (2006)

## Referanser


## Eksterne lenker
* 
*
Kågentunnelen

**Kågentunnelen** er en veitunnel i Skjervøy kommune i Troms. Den er en del av fylkesvei 866 og er 1733 meter lang. Den erstattet ei rasfarlig veistrekning mellom Flåten og Skognesbukta på øya Kågen.
I 2021-2022 ble tunnelen renovert. Innvendig bredde ble økt og nytt lys- og sikkerhetsutstyr installert.

## Se også
* Maursundtunnelen
* Veitunneler i Norge

## Referanser
Juan Miguel Mercado

**Juan Miguel «Juanmi» Mercado Martín** (født 7. juli 1978 i Armilla) er en spansk tidligere profesjonell syklist. Han syklet profesjonelt fra 1998 til 2007.

Mercado vant 18. etappe under Tour de France 2004. Han fikk en ny etappeseier i verdens mest berømte etappeløp i 2006, da han overraskende gikk til topps på den første fjelletappen etter et tidlig brudd sammen med bl.a. Cyril Dessel (Ag2r Prévoyance).

## Lag
* Vitalicio Seguros-Grupo Generali (1998–2000)
* iBanesto.com (2001–2003)
* Quick Step-Davitamon (2004–2005)
* Agritubel (2006–2007)

## Referanser


## Eksterne lenker
*
Ørland menighet

**Ørland menighet** (tidligere *prestegjeld*) i Den norske kirke tilsvarer i utstrekning Ørland kommune, og tilhører Fosen prosti i Nidaros bispedømme.

Menigheten har én prestestilling. Det er fire kirker i prestegjeldet: Storfosna kirke og Ørland kirke er ordinære menighetskirker. I tillegg er Austrått borgkapell fremdeles i bruk til kirkelige handlinger, med dåp, vielser og 1-2 gudstjenester i sommermånedene. Ved Ørland hovedflystasjon finnes Ørland stasjonskapell som betjenes av feltprest, og også har åpne gudstjenester for allmennheten.

Det er ingen frikirkelige menigheter med egne forsamlingshus i prestegjeldet. Det er tre bedehus, på 3-4 bedehus er solgt til andre formål etter 1985.

Pr 2018 er bedehusene på Grande, Uthaug og Brekstad blitt solgt og privatisert.

## Eksterne lenker

Ørland menighet
Honningsvågtunnelen

**Honningsvågtunnelen** er en veitunnel på europavei 69 i Nordkapp kommune i Finnmark. Tunnelen går mellom Indre Baklia og Kobbholet, vest for Honningsvåg på Magerøya. Tunnelen er 4&nbsp;443 meter lang. Den hadde gjennomslag 23. juli 1997 og ble åpnet i 1999. Det er lov å sykle gjennom tunnelen.

Sammen med Nordkapptunnelen er Honningsvågtunnelen en del av fastlandsforbindelsen til Magerøya, det såkalte FATIMA-prosjektet, som erstattet fergestrekningen mellom Kåfjord på fastlandet og Honningsvåg. Honningsvågtunnelen er Finnmarks nest lengste veitunnel etter Nordkapptunnelen. 

Byggekostnadene var på 226 millioner kroner. Tunnelen har kuldeporter i hver ende som holder kulden ute om vinteren, for å unngå isdannelse i fjellveggene. Disse portene åpner seg automatisk når en bil nærmer seg. På sommeren er normalt portene alltid åpne. 

## Se også
*Nordkapptunnelen
*Sarnestunnelen
*Veidnesbrua
*Veitunneler i Norge

## Referanser
Øyvind Fjeldheim

**Øyvind Fjeldheim** (født 1969) er en norsk programskaper, journalist og tidligere programleder i TV 2.   

Øyvind Fjeldheim kommer fra Haugesund og er utdannet lærer med media som spesialfag.  

Han begynte i TV 2 i 2004 som researcher og reporter for aktualitets- og debattprogrammet *[[Tabloid (fjernsynsprogram)|Tabloid]]*. Før det arbeidet han i seks år som reporter og programleder i TV Haugaland. Han har vært programleder for TV 2-programmer som *[[Fredag (fjernsynsprogram)|Fredag]]*, *[[Sissel Kyrkjebø|Sissel]] 20 år som artist*, *[[Avspark Lørdag]]*, *[[Pokerfjes (TV 2-serie)|Pokerfjes]]*, *Eventyrlige Nordmenn*, *[[Sporløs]]* og *[[Sommertid (TV-program)|Sommertid]]*. 

Fjeldheim startet i 2015 produksjonsselskapet West Avenue Creative sammen med Reinert (Ray Kay) Olsen.   

## Eksterne lenker
*
Bjarne Bø

**Bjarne Bø** (født 3. april 1907 i Skjeberg, død 8. august 1998) var en norsk skuespiller. 

Bø debuterte i 1929 som Sjur i *Hu Dagmar* på Bjørnevik Teater. Fra 1935 til 1948 var han ved Nationaltheatret, men spilte stort sett mindre roller. I 1951 gikk til det nye Folketeatret. Dette ble slått sammen med Det Nye Teater i 1959, og han tilbrakte resten av sin karriere ved Oslo Nye. Han viktigste arbeid var kanskje Barneteateret, hvor han skrev, instruerte og spilte i langt over 1000 forestillinger sammen med barn. Bø var en anerkjent resitatør, og ble ofte brukt som oppleser i NRK radio og fjernsyn. I generasjoner var han kjent som en stor eventyrforteller, og særlig hans fremføring av Reve-enka huskes av mange. 

Som filmskuespiller debuterte han i rollen som streikebryter i *[[Det drønner gjennom dalen]]* i (1938). Han spilte siden i over 20 norske filmer.

Bjarne Bø ble hedret med Kongens fortjenstmedalje i gull for sin innsats for norsk teaterkunst.

## Filmografi
* *[[Fleksnes fataliteter]]* (1974) (TV) Onkel Knut  
– ep. Beklager, teknisk feil
* *[[Olsenbanden - Operasjon Egon]]* (1969)  
* *[[Smuglere]]* (1968) 
* *[[Musikanter]]* (1967)  
* *[[Jakten]]* (1959) 
* *[[Savnet siden mandag]]* (1955) 
* *[[Skøytekongen]]* (1953) 
* *[[Storfolk og småfolk]]* (1951)  
* *[[Alt dette og Island med]]* (1951)  
* *[[To mistenkelige personer (film)|To mistenkelige personer]]* (1950)  
* *[[Svendsen går videre]]* (1949) 
* *[[Vi vil leve]]* (1946) 
* *[[Så møtes vi i morgen]]* (1946)  
* *[[Den nye lægen]]*  (1943)  
* *[[Trysil-Knut (film)|Trysil-Knut]]* (1942)  
* *[[En Herre med bart]]* (1942)  
* *[[Kjærlighet og vennskap]]* (1941)  
* *[[Gullfjellet (film)|Gullfjellet]]* (1941)  
* *[[Gryr i Norden]]* (1939)  
* *[[Ungen]]* (1938)  
* *[[Det drønner gjennom dalen]]* (1938)

## Referanser


## Kilder
* Heljar Mjøen og Nils Brantzeg: *Norske skuespillerportretter*. Oslo 1969.
* Anton Rønneberg: *Nationaltheatret 1949-1974*. Oslo 1974. ISBN 82-05-06254-4

## Eksterne lenker
*
Melkøysundtunnelen

**Melkøysundtunnelen** er en undersjøisk veitunnel i Hammerfest kommune i Finnmark. Tunnelen går under Melkøysundet mellom Meland på Kvaløya og Melkøya, og er del av anleggsveien til gassanlegget på Melkøya. Melkøysundtunnelen er  meter lang, og dypeste punkt er 62 meter under havet. Arbeidet med tunnelen begynte i juli 2002 og gjennomslaget ble gjort 18. februar 2003. Tunnelen ble først tatt i bruk 1. oktober 2003, og den ble offisielt åpnet 17. november samme år. Dette er den eneste undersjøiske veitunnelen i Norge utenfor det offentlige veinettet.

## Se også
*Veitunneler i Norge
*Undersjøiske veitunneler i Norge

## Referanser
Organisasjonen av alliansefrie nasjoner

:*NAM kan også referere til [[Namibia]].*

**Organisasjonen av alliansefrie nasjoner** (engelsk *Non-Aligned Movement*, NAM) er en internasjonal organisasjon av over 100 stater som anser seg nøytrale overfor de store maktblokkene. Uttrykket «alliansefrie nasjoner» ble først brukt av Nehru i en tale i Colombo i 1954, og et første uformelt møte ble holdt i Bandung i Indonesia i 1955. Organisasjonen ble imidlertid ikke offisielt stiftet før i september 1961.

Organisasjonens formål som nedfelt i Havanna-deklarasjonen av 1979 er å sikre «alliansefrie lands nasjonale uavhengighet, suverenitet, territorielle integritet og sikkerhet i deres kamp mot imperialisme, kolonialisme, nykolonialisme, apartheid, rasisme, zionisme og alle former for utenlandsk aggresjon, okkupasjon, dominans, innblanding eller hegemoni, og mot stormakts- og blokkpolitikk». NAM fokuserer bl.a. på kampen for nasjonal uavhengighet, utryddelse av fattigdom, og økonomisk utvikling. Medlemslandene i organisasjonen representerer 55&nbsp;% av jordens befolkning og nærmere to tredjedeler av FNs medlemmer.

Viktige medlemmer har inkludert India, Egypt, Sør-Afrika, Malaysia, Jugoslavia, og for en tid Folkerepublikken Kina. Brasil har aldri vært medlem, men deler mange av organisasjonens mål og sender observatører til dens møter.

NAM var opprinnelig ment å være en like tett allianse som NATO og Warszawapakten, men samarbeidet har vært begrenset, og mange medlemmer har valgt side til fordel for en av stormaktene; Cuba ble f.eks. tett knyttet til Sovjetunionen. Da Sovjetunionen invaderte Afghanistan i 1979 var medlemmene i NAM splittet i synet på invasjonen.

Organisasjonen av alliansefrie nasjoner har hatt problemer med å finne en relevant rolle etter den kalde krigens avslutning. Jugoslavias etterfølgerstater har vist liten interesse for NAM, og i 2004 forlot Malta og Kypros organisasjonen da de ble EU-medlemmer.
## Medlemsland

## Eksterne lenker
* Non-Aligned Movement Online
* Virtual newspaper "TerraViva" on the 14th summit of the Non-Aligned Movement IPS Inter Press Service reports from the summit in Havana (11. – 16. september 2006)
Tabloid (fjernsynsprogram)

***Tabloid*** er et norsk direktesendt debatt- og aktualitetsprogram som gikk på TV 2 fra 2000 til 2010 (på TV 2 Nyhetskanalen siste året). Programmet gikk fire dager uken, mandag til torsdag kl. 18:55. Frem til 2005 var det også en sending på fredager, men den ble erstattet av et eget program kalt *[[Fredag (fjernsynsprogram)|Fredag]]*. I en periode var det også en egen søndagsutgave.

Programmet erstattet aktualitetsprogrammet *[[Sentrum (TV-program)|Sentrum]]* (ledet av Per Ståle Lønning) som ble nedlagt våren 2000.

Pål T. Jørgensen ledet programmet gjennom 687 sendinger, fra starten i 2000 og frem til 31. mai 2006. Ingen andre programledere hadde på det tidspunktet ledet så mange debattprogrammer på norsk TV. Den 14. august 2006 tok Jan Øyvind Helgesen over som programleder. Han ledet ca. 200 sendinger frem til julen 2007. I januar 2008 tok Trude Teige over programlederjobben og ledet det frem til  februar 2010. Den 1. februar tok Rune Kjos over. Christine Korme ledet en del av fredagssendingene.

Programmet hadde gode seertall da det gikk på hovedkanalen, men fikk en drastisk nedgang i seere da det ble flyttet til Nyhetskanalen. Programmet hadde i snitt 254&nbsp;000 seere da det gikk siste året på TV 2 (tall fra januar i 2009). Etter at det ble flyttet til Nyhetskanalen sank seertallene til et snitt på bare 22&nbsp;000 (tall fra januar 2010). Programmet hadde sin storhetstid med Pål T. Jørgensen da seertallene lå på mellom 360&nbsp;000 og 500&nbsp;000. Seertallene sank en del etter at Helgesen tok over i 2006.

## Sportstabloid
Den 17. april 2007 sendte TV 2 Zebra en egen versjon kalt *Sportstabloid* med Davy Wathne som programleder. Programmet ble lansert som en konkurrent til NRK2s *[[4.4.2: Bakrommet]]* og gikk frem til 1. juni 2010. Det hadde en varighet på ca 50 minutter og gikk en gang i uken.

## Referanser
Jon Inge Kjørum

__NOTOC__

**Jon Inge Kjørum** (født 1965) er en norsk tidligere skihopper. Han representerte Hamarkameratene og hans største idrettsprestasjon er OL-bronse i laghopping stor bakke fra 1988 i Calgary sammen med Ole Christian Eidhammer, Ole Gunnar Fidjestøl og Erik Johnsen. Året etter vant han også sølv i lagkonkurransen i VM i Lahtis 1989 med Ole Gunnar Fidjestøl, Magne Johansen og Clas Brede Bråthen.

Kjørum kom på en femteplass og var beste nordmann i normalbakken i VM 1989, et renn som gikk over kun én omgang. I storbakken ble han nummer 15. Året før deltok han i sitt første internasjonale mesterskap. Ved siden av OL-bronsen i lagkonkurransen, oppnådde han å bli nummer 15 i rennet i normalbakken. I 1991, to år etter hans beste VM, da landsmennene Rune Olijnyk og Kent Johanssen tok hver sin sølvmedalje i VM i Val di Fiemme, ble Kjørum nummer 19. I 1990-sesongen hoppet han for øvrig til en 12.-plass i VM i skiflyging i Vikersund. 

Kjørum ble norgesmester tre år på rad, fra 1987 til 1989. To av sine NM-gull kom i normalbakken (det første og det siste), mens ett kom i storbakken. Fra Norgesmesterskapene fikk han ellers med seg to bronsemedaljer. Hans tre eneste pallplasseringer i verdenscupen kom i 1989-sesongen. Han vant da storbakkerennet i Liberec, en seier han delte med den tsjekkiske hopperen Pavel Ploc. En uke senere ble han nummer tre i et normalbakkerenn i Oberhof, bak vinneren Jens Weißflog og Ole Gunnar Fidjestøl. Weissflog vant også klart da Kjørum ble nummer to i Holmenkollbakken i mars.

Etter at han la opp som skihopper var Kjørum i en periode trener for det norske kombinertlandslaget. Kjørum har utdannelse innen markedsføring, og har siden februar 2011 arbeidet som markedssjef for ishockeyklubben Storhamar Dragons.

## Besteplasseringer i internasjonale mesterskap og renn
* 1986: Nr 13 i Planica (debut)
* 1987: Nr 9 i Holmenkollen
* 1988: Nr 5 i normalbakken i VM i Lahtis. Nr 4 i Planica
* 1989: Seier i Liberec, nr 2 i Holmenkollen, en tredjeplass i Oberhof
* 1990: Nr 8 i Lahtis og i Planica
* 1991: Nr 8 i Trondheim
* 1992: Nr 33 i Predazzo

## Verdenscupseire

## Medaljer og besteplasseringer i NM
* 1986: Nr 12 i normalbakken på Vang
* 1987: Gullmedalje i normalbakken i Sprova
* 1988: Gullmedalje i storbakken på Rena, bronsemedalje i normalbakke i Skien
* 1989: Gullmedalje i normalbakken i Vikersund
* 1991: Bronsemedalje i storbakken i Bærum
* 1992: Nr 4 i normalbakken i Molde

## Referanser


## Eksterne lenker
*
Kanalen gjennom Zuid-Beveland

**Kanalen gjennom Zuid-Beveland** er en konstruert vannvei som deler halvøyen Zuid-Beveland i den nederlandske provinsen Zeeland i to. Den forbinder Hansweert ved Westerschelde med Wemeldinge ved Oosterschelde med hverandre. Byggingen av kanalen ble påbegynt i 1850, og den ble åpnet i 1866.

I det 20. århundre var denne kanalen en av de travleste i Europa. Etter at Schelde-Rijnkanalen ble ferdig i 1976, ble kanalen gjennom Zuid-Beveland mindre viktig for transport vannveien.

## Eksterne lenker
*
Myrlandstunnelen

**Myrlandstunnelen** er en veitunnel i Hadsel kommune i Nordland. Tunnelen går mellom Falkfjorden og Myrlandsfjorden på nordsiden av Austvågøya. Tunnelen er  meter lang og ble åpnet for trafikk 19. desember 1997. Den er en del av europavei 10 etter at Lofotens fastlandsforbindelse (Lofast) åpnet 1. desember 2007.

## Referanser
Eva Sletto

**Eva Sletto** (født 6. september 1912 i Asker, død 7. mars 2006 i Oslo) var en norsk skuespiller, datter av forfatteren Olav Sletto.

Hun var fra debuten i 1935 knyttet til Det Norske Teatret der hun ikke minst utmerket seg i Oskar Braatens dramatikk. I sin lange karriere spilte Sletto et stort antall sentrale roller, hovedsakelig poetiske eller sterkt realistiske rolletyper, fram til avskjedsrollen i Ivan Turgenjevs *En måned på landet* i 1983.  Hun filmdebuterte i 1936 og var i en periode én av landets ledende filmskuespillere, med viktige roller i *[[Hu Dagmar (film)|Hu Dagmar]]* (1939), *[[Godvakker-Maren]]* (1940), *[[Gullfjellet]]* (1941), *[[Trysil-Knut]]* (1942), *[[Vigdis (film)|Vigdis]]* (1943) og *[[Dei svarte hestane]]* (1951).

Sommeren 1963 spilte hun i Shakespeares *[[En midtsommernattsdrøm|En Midtsommernattsdrøm]]* i Frognerparken. Arbeiderbladets Paul Gjesdahl var begeistret for oppsetningen, og skrev i sin anmeldelse at «Eva Sletto var en vakker, naturlig og sjarmerende Titania.»

## Filmografi (i utvalg)
* 1936 – *[[Norge for folket]]*
* 1938 – *[[Ungen (1938)|Ungen]]*
* 1939 – *[[Hu Dagmar (film)|Hu Dagmar]]*
* 1940 – *[[Godvakker-Maren]]*
* 1941 – *[[Gullfjellet]]*
* 1942 – *[[Trysil-Knut (film)|Trysil-Knut]]*
* 1943 – *[[Vigdis (film)|Vigdis]]*
* 1951 – *[[Dei svarte hestane]]*

## Referanser


## Eksterne lenker
*
Pål T. Jørgensen

**Pål Thore Jørgensen** (født 1951) er en norsk journalist og programleder med flere års fartstid i TV 2. 

Jørgensen startet journalistkarrieren i den kristne avisen *[[Vårt Land]]*, hvor han jobbet fra 1973 til 1976. Deretter jobbet han tre år i *[[Vi Menn]]*, fem år i *[[VG]]* og åtte år i *[[Dagbladet]]*.

I 1992 begynte han det nyetablerte TV 2 i 1992. Han startet som reporter ''TV 2 Nyhetene''. Han var nyhetsoppleser for samme programpost fra 1993 til 1998 og politisk reporter fra 1998 til 2000. Deretter ledet han debattprogrammet ''Tabloid'' gjennom 687 sendinger, fra  2000 til 2006. Etter det gikk han tilbake til jobben som nyhetsanker i *TV 2 Nyhetene*. Denne stillingen hadde han frem til 2010 da han gikk til utenriksavdelingen. I 2020 deltok han i dokumentarserien *Hekta på Trump* sammen med Anne-Kat. Hærland. Gjennom tre episoder reiste de to rundt i Norge for å snakke med mennesker som var begeistret for Donald Trump.

## Bøker
* *Edderkoppen. Historien om en [[Arvid Engen|møbelhandler]]*, med Viggo Johansen 1989
* *Vi som styrer Norge*, med Viggo Johansen og Finn Sjue 1992

## Utmerkelser
* Riksmålsforbundets Lytterpris i 2001

## Referanser
Guanxi

***Guanxi***  (forenklet kinesisk: 关系, tradisjonell kinesisk: 關係, pinyin: *guānxì*) er et kinesisk begrep som beskriver en fremtredende kinesisk form for sosiale nettverk. *Guanxi* er et gammelt og meget utbredt sosialt fenomen blant kinesere både i og utenfor Kina. Det gjør seg gjeldende i alle sosiale deler av det kinesiske samfunn. Det er et forhold som er basert på felles interesser og goder. Konseptet har fellestrekk med det filippinske *[[utang na loob]].*

Når *guanxi* er etablert mellom to eller flere personer, er det mulig å be om tjenester fra hverandre. Det kan karakteriseres som et slags kredit/debet-transaksjoner. Jo større *guanxi*-nettverk man har, desto flere tjenester kan man hente inn når man har bruk for dem. 

Nært relaterte begreper er *[[ganqing|gǎnqíng]]* – et mål som lodder dybden innen en mellommenneskelig relasjon, *[[renqing|rénqíng]]* – den moralske plikt til å vedlikeholde denne relasjonen ved å gjøre rett og skjell for seg,  *mian* (eller *mianzi*)  – sosial status og prestisje, og *liǎn* – det å bli oppfattet som en moralsk korrekt aktør innen fellesskapet.

## Litteratur
*Gry Murud: *Utdanning og makt: Sosiale og økonomiske endringer i det kontemporære Kina*, hovedfagsoppgave, Oslo:Universitetet i Oslo, 2006
Avspark lørdag

***Avspark lørdag*** er et norsk fotballorientert underholdningsprogram som gikk på TV 2 i 2006. Programmet var bygget opp rundt TV 2s satsing på tippeligaen og ble sendt direkte fra de byene hvor ukas hovedkamp fant sted. Øyvind Fjeldheim var programleder og Barbro Fagerbakk var medprogramleder.

## Referanser


## Eksterne lenker
*
Camilla Bjørn

**Camilla Bjørn** (født 14. april 1983) jobber som direktør for NRKs innholdsdivisjon. 

Hun har tiligere jobbet som leder for P3 og som leder for avisen ''VG''s nisjetjenester, blant andre *Godt.no*, *MinMote* og *Vektklubben*. Hun har tidligere vært journalist og leder i *Rampelys*-avdelingen i *VG*. Hun ble profilert gjennom dokumentarserien *[[Fete typer]]* som ble sendt på TV 2 vinteren 2006. Denne serien viste livet på innsiden av avisen i Akersgata, og hvordan Bjørn jobbet frem saken om John Arne Riises sjekke-SMS. Bjørn har fått en rekke omtaler i media.

Camilla Bjørn har også jobbet i NRK-programmet *[[Store Studio (TV-program)|Store studio]]* som synser, og har figurerte som ekspertkommentator i ulike programmer som *[[Standpunkt]]* på NRK, TV 2s *[[Fredag (fjernsynsprogram)|Fredag]]* og *[[God morgen Norge|God Morgen Norge]]*.

Bjørn jobbet i ''Se og Hør'' fra 2002 til 2004 med tidligere *Se og Hør*-journalist Håvard Melnæs som fadder.

I 2014 ble Bjørn kåret til «Årets talent» i mediebransjen, en pris hun fikk overrakt av kronprinsesse Mette-Marit. 

## Referanser


## Eksterne lenker
* 
*
Matrikkelskyld

**Matrikkelskyld** var fra 1818 til 1978 en betegnelse for eiendomsverdi. Den var grunnlaget for måling av det innbyrdes verdiforholdet mellom Norges jordeiendommer. Samtlige eiendommer i landet unntatt Finnmark, ble tildelt såkalt «skyld». Den totale skyld ble satt til 500 000 skyldmark, hver på 100 øre. Laveste skyld var 1 øre. Lovene om matrikkelskyld fra 1818 og 1863, ble opphevet ved delingsloven av 1978.

## Historie
Matrikkelskylden har sin opprinnelse fra starten av 1500-tallet og ble opprettet for å kunne kreve inn skatt fra de enkelte eiendommer. Hver enkelt eiendom ble tildelt en matrikkelskyld, som skulle illustrere eiendommens verdi og avkastning. I prinsippet utgjorde matrikkelskylden ca. 1/6 av årlig avkastning på gården. Matrikkelskylden ble derfor ofte satt til *huder*, *kalveskinn*, *geiteskinn* osv, alt etter gårdens produksjon. Den kunne også være satt i tønner med *korn* eller *fisk*.  Den tildelte skylden ble ført inn i matrikkelen, derav navnet matrikkelskyld. Matrikkelskylden fungerte også (inntil 1800-tallet) som en slags verditakst ved salg og arveskifte. 

Matrikkelbetegnelse og matrikkelskyld ble revidert flere ganger frem til 1886, da ny matrikkellov ble innført. Alle eiendommene i landet ble da samlet verdsatt til 500 000 skyldmark, og hver skyldmark var inndelt i 100 øre. Ut fra dette ble hver enkelt eiendom tildelt matrikkelskyld. Hver kommune ble inndelt i et antall gårdsnummer som igjen ble inndelt i bruksnummer (tidligere løpenummer). Når en eiendom ble delt, ble det opprettet et nytt bruksnummer under det gårdsnummeret den ble utskilt fra, og også matrikkelskylden ble delt. 

Ved innføringen av «Delingsloven» i 1980 forsvant matrikkelskylden.

## Historiske matrikkelskyldbetegnelser
* Middelalder- *Bol* (1 markebol = 8 øresbol, 1 øresbol = 3 ertogbol, 1 ertogbol = 20 penningbol).
* [400-tallet - 1838 – *Hud og kalveskinn-, smør- og tungeskyld*.
* 1838 til 1886 - *[[Skylddaler]], ort og skilling.* (1 skylddaler = 5 ort, 1 ort = 24 skilling).
* 1886 til 1980 - *[[Skyldmark]] og øre.* ( 1 skyldmark = 100 øre).

## Konverteringer
Følgende konverteringer må bare anses som veiledende, idet det ved hver matrikkelreform skulle foretas en selvstendig vurdering av den enkelte eiendom:
* 1 hud = 4 skylddaler.
* 1 skylddaler = 2 skyldmark.

## Referanser


## Se også
* Skylddelingsforretning
* Landskyld
Mentos

**Mentos** er en merkevare bestående av peppermyntekaramell-produkter, av «Scotch mint»-typen, den selges i mange markeder over hele verden av Perfetti Van Melle-selskapet. Mentos ble først produsert i Nederland på 1950-tallet. De er små flattrykte sfæroider, med en litt hardt ytre og et mykt, seigt indre. De selges i ruller som typisk inneholder 14 peppermyntedrops, selv om den «Sour Mix»-smaken inneholder kun 11 plater per rull. Enkelte smaker selges i bokser i Australia, USA, Brasil og Storbritannia, og ​​rullene er tilgjengelig i fire pakker. Slagordet til Mentos er «The Freshmaker». De fleste Mentos-pakker beskrive dropsene som «*chewy dragees*». Den typiske Mentos-rullen er ca.  i diameter og veier 38 g.

## Smaker
Storbritannia har seks typer ruller: 
* Frukt (appelsin, sitron og jordbær)
* Mint
* Jordbær
* Fresh Cola
* Spearmint
* Berry Mix eller Red Fruits (kirsebær, bringebær og solbær)
* Regnbuesmaker (med to smaker av hver av de følgende – bringebær, vannmelon, eple, ananas, appelsin, sort drue og jordbær).

I Hellas er Mentos tilgjengelig i følgende formater:
* Mint
* Jordbær
* Melon
* Vannmelon
* Frukt (applesin, sitron og jordbær)
* Energi (hver rull tilsvarer to kopper kaffe)
* Mentos tyggegummi i flasker
* Mentos Cube
* Mentos i Boxes (mynte og frukt)

## Eksterne lenker
*
Smarties

**Smarties** er sjokolade dekt med farget sukker. Sjokoladen produseres av det sveitsiske selskapet Nestlé, som har produsert den siden 1993. Før det var det Rowntree's som produserte dem, og det var også dette selskapet som introduserte Smarties i 1937.
## Eksterne lenker
*
Snerk

**Snerk** er den hinnen som danner seg på varme, ofte melkeholdige væsker som får stå i ro uten å bli agitert (omrørt eller ristet) under nedkjøling.

Melkesnerk dannes ved at proteinene albumin og globulin, som forekommer i melk, stivner under oppvarmingen, og så flyter opp når væsken blir stående stille. 

Snerken har uendret næringsverdi. Hinnen er i mange kulturer betraktet som ønskelig, og blir brukt i ulike matoppskrifter som den franske desserten teurgoule og den tyrkiske frokostretten kaymak.

Snerk brukes også til å omtale overflatehinner som dannes i starten av et flytende materiales størkningsprosess. Snerk dannes på maling når malingen blir stående i malingsboksen, og er uønsket.

## Referanser


## Eksterne lenker
*Snerk i 
*Hvorfor er det snerk på kakaoen? – *Illustrert Vitenskap*
Odd Snorresson

**Odd Snorresson** (islandsk *Oddr Snorrason*) var en islandsk benediktinermunk, historiker og forfatter som levde i siste halvdel av 1100-tallet, og som bodde på øya Tingøyrar i Tingøyrarklosteret på nordlige Island.

I tillegg til sagaen kjent som *[[Odd munks saga om Olav Tryggvason]]* har Odd også blitt kreditert som forfatter av fornaldersagaen *[[Yngvars saga víðförla]]* om den svenske vikinghøvdingen Ingvar den vidfarne. Litteraturforskerne har dog vært skeptiske til påstanden, men i de senere år har kravet fått større aksept.

## Sagaen om kong Olav
Odd skrev på 1190-tallet en latinsk biografi om den norske kongen Olav Tryggvason. Den var skrevet innenfor en hagiografisk tradisjon, hvor hensikten var å presenterte krigerkongen Olav Tryggvason som nordmennenes apostel. Biografien er bevart i oversettelse til norrønt i flere versjoner og blir ofte referert til som *Saga om Olav Tryggvason* (*Óláfs saga Tryggvasonar*).

Odd benyttet seg av flere tidligere verker i sin tekst, blant annet av Sæmund Frode og Are Torgilsson Frode, foruten også *[[Acta sanctorum in Selio]]* og mulig også *[[Historien om de gamle norske kongene|Historia de Antiquitate Regum Norwagiensium]]*. Odd ble på sin side kilde for Snorre Sturlasons *[[Olav Tryggvasons saga]]* i *[[Heimskringla]]* (ca 1220) og for den ukjente forfatteren av *[[Den større saga om Olav Tryggvason|Óláfs saga Tryggvasonar en mesta]]* (ca 1300).

Odds saga omtaler undre som skal ha skjedd på Olavs tid i tilknytning til levningene etter Sankt Sunniva, hennes bror Albanus og de andre «seljemennene» og gir deretter kong Olav æren for å ha reist den første kirka på Selja. Odd tidfester også Sunnivas liv og død til «den tida då Håkon jarl styrte», dvs. 970&ndash;995.

## Referanser


## Litteratur
* *Soga om Olav Tryggvason : etter Odd munk Snorreson*. Ved Magnus Rindal. Samlaget, 1977 (Norrøne bokverk ; 46). ISBN 82-521-0720-6

* Hoops, Johannes, *Reallexikon der germanischen Altertumskunde: Band 22*. Walter de Gruyter. (2003). ISBN 3-11-017351-4 
* Snorrason, Oddr (translated by Theodore M. Andersson). *The Saga of Olaf Tryggvason*. Cornell University Press. (2003). ISBN 0-8014-4149-8 
* Ross, Margaret Clunies, *Old Icelandic Literature and Society.* Cambridge University Press.  (2000). ISBN 0-521-63112-2 

* 
* ''Yngvars saga víðförla''
* Det Arnamagnæanske Haandskrift 310 qvarto. Saga Olafs konungs Tryggvasonar er ritaði Oddr muncr. En gammel norsk bearbeidelse af Odd Snorresøns paa Latin skrevne Saga om Kong Olaf Tryggvason.
* Kong Olaf Tryggvesöns saga
* , utg. Ólafur Halldórsson, Islenzk Fornrit 25, 2006
Trish Stratus

**Patricia Anne Stratigias** (født 1975), best kjent som **Trish Stratus**, er en tidligere canadisk fribryter og diva i World Wrestling Entertainments *[[Raw]]*. Hun har vært Women's Champion syv ganger. Trish Stratus' siste opptreden var på Unforgiven 2006, hvor hun tok farvel med fansen etter å ha vunnet Women's Championship'tittelen for syvende gang. Foreløpig satser Trish Stratus på en skuespillerkarriere.

## Referanser


## Eksterne lenker
* 
* 
* 
* 
*
Hjalmar Fries

**Hjalmar Fries Schwenzen** (født 16. april 1891 i Kristiania, død 14. desember 1973) var en norsk skuespiller og teatersjef. Han filmdebuterte i *[[Pan (stumfilm)|Pan]]* i (1922).

Fries var ansatt ved Den Nationale scene på 1920-tallet og ble teatersjef på Det nye Teater fra 1934 til 1935.

Hjalmar Fries var bror av skuespillerkollega Harald Schwenzen og manusforfatter Per Schwenzen, og far til skuespillerinnen Gretelill Fries.
 
## Filmografi
*1966 – *Nederlaget* (TV)  
*1954 – *Heksenetter*  
* 1953 – *[[Selkvinnen]]*  
*1953 – *Den evige Eva* 
* 1931 – *[[Den store barnedåpen]]*  
* 1930 – *[[Kristine Valdresdatter]]*  
* 1925 – *[[Himmeluret (stumfilm)|Himmeluret]]*  
* 1924 – *[[Til sæters]]*
* 1922 – *[[Pan (stumfilm)|Pan]]*

## Referanser


## Eksterne lenker
*
Live Nelvik

**Live Johnsrud Nelvik** (født 1982) er en norsk programleder og journalist som har jobbet både med radio og tv. Hun har vært tilknyttet NRK siden 2005. 

Nelvik startet karrieren som journalist i *[[Se og Hør]]* og som reporter i P4-programmet *Michael direkte*. Sammen med Kristine Riis har Nelvik vært programleder for *[[Drillpikene]]* på NRK P3. Fra 2009 til 2013 var hun sammen med Ronny Brede Aase programleder i *[[P3morgen]]* på samme kanal. I 2011 var hun programleder i TV-programmet *[[Dama til]]* på NRK3. Fra 2013 var hun med i humorprogrammet *[[Underholdningsavdelingen (TV-program, 2013)|Underholdningsavdelingen]]* på NRK1. I 2018 ble hun programleder i det ukentlige P3-programmet *[[Lørdagsrådet]]*.

I 2004 deltok hun i Reality-TV-serien *[[Farmen]]*. I 2024 var hun en av figurene i ''Maskorama''.

Hun hadde som tiåring en birolle i barnefilmen *[[Kalle og englene]]* fra 1993. 

Nelvik vant vant publikumsprisen «Årets tv-navn» under Gullruten 2012. 

## Privatliv
Hun er datter av Odd Johan Nelvik som var sjefredaktør i *Se og Hør* fra 1985 til 2008, og hun er gift med programleder Tore Sagen.

## Referanser


## Eksterne lenker
* 
*